CELEX: 62021TN0085
Language: sl
Date: 2021-02-08 00:00:00
Title: Zadeva T-85/21: Tožba, vložena 8. februarja 2021 – QF/Komisija

22.3.2021   
            
            
               SL
            
            
               Uradni list Evropske unije
            
            
               C 98/36
            
         
      Tožba, vložena 8. februarja 2021 – QF/Komisija
      (Zadeva T-85/21)
      (2021/C 98/41)
      Jezik postopka: francoščina
      
         Stranki
      
      
         Tožeča stranka: QF (zastopnik: S. Orlandi, odvetnik)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  odločbo, da njeno ime ne bo vpisano na rezervni seznam notranjega natečaja COM/03/AD/18, razglasi za nično;
               
            
                  —
               
               
                  Evropski komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri razloge.
      
                  1.
               
               
                  Prvi tožbeni razlog se nanaša na odsotnost upoštevne obrazložitve. Tožeča stranka namreč trdi, da obrazložitev sestavljajo opisne ocene, ki naj ne bi bile skladne s podeljenimi številčnimi ocenami. Poleg tega naj natečajna komisija ne bi sporočila meril za ocenjevanje, določenih pred preizkusi, tako da naj niti tožeča stranka niti organ za imenovanja ne bi mogla preveriti zakonitosti teh meril.
               
            
                  2.
               
               
                  Drugi tožbeni razlog se nanaša na kršitev načela enakega obravnavanja. Tožeča stranka se v zvezi s tem med drugim sklicuje na dejstvo, da naj bi natečajna komisija po preizkusih spremenila ocene, ki so jih podelili njeni člani, na podlagi ocenjevalne preglednice, ker naj bi se štelo, da ta ocenjevalna preglednica zagotavlja enako obravnavanje kandidatov.
               
            
                  3.
               
               
                  Tretji tožbeni razlog se nanaša na očitno napako pri presoji, ki naj bi jo storila natečajna komisija, saj naj ne bi mogla pravno zadostno upravičiti očitnih neskladnosti med opisnimi in številčnimi ocenami glede na primerljive ocene drugih kandidatov.